# Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 23. 5. 2020

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesenia
3. Správa o ťažbových a pestevných prácach
4. Diskusia
5. Návrh na uznesenie

Zasadnutie výboru viedol Ján Karas, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa.**

Predseda oboznámil prítomných s programom, ktorý bol schválený. Za zapisovateľku určil Annu Brukovú.

1. **Kontrola uznesenia.**

Uznesenie zo zasadnutia výboru konaného dňa 28.4. 2020 bolo splnené.

1. **Správa o ťažbových a pestevných prácach.**

OLH informoval prítomných o prerezávkach.Hovoril, že Dušan Lelek dokončil prerezávku v Havrane o rozlohe 8,32 ha a pribral si ďalšie 2 ha. Štrbka bude pokračovať prebierku v Korbelke v rozsahu 2 ha. Ďalej informoval, že sa začali prebierky do 50 rokov, ktoré budú robiť bratia Komovci. Začala sa tiež ťažba v Dierovej. OLH sa vyjadril k vyznačovaniu porastov, upozornil , že obhospodarovateľ je povinný vyznačiť hranice porastov. Zdôraznil, že túto povinnosť treba urobiť v tomto čase, nakoľko nás čaká kontrola. Povedal ,že tento rok by vyznačil hranice v Havrane a Korbelke. Členovia výboru sa stotožnili s touto informáciou a zobrali ju na vedomie. OLH sa vrátil k zmene kategórie lesa z ochranného na hospodársky, kde treba tiež vyznačiť hranice. Realizovala sa žiadosť Vladimíra Lacka ml. na úžitkové drevo. OLH upozornil, že práce vykonané na ochranu sadeníc boli vykonané na 50 %, preto tieto nátery proti ohryzu treba dokončiť a dohodnúť sa s p. Vinarčíkovou.

1. **Diskusia**

Predseda výboru pripomenul, že p. Frič by mal navoziť makadam na opravu cesty. V Havrane na dolnej ceste treba vytriediť žrdovinu. Ing. Peter Straka informoval o spolupráci pri výstavbe multifunkčného ihriska. Ďalej informoval o oprave motora na pílnici, zdôraznil, že si treba nájsť čas aj na údržbu stroja. Predseda výboru sa vrátil k nevyhovujúcemu stavu na pílnici. Zdôraznil, že sa treba uberať smerom dopredu a zmeniť filozofiu kálania pre podielnikov.

1. **Návrh na uznesene**

Predseda výboru podal návrh na uznesenie.

V Stankovanoch 23.5.2020 zapísala Anna Bruková

Overovatelia: ........................

.........................

U z n e s e n i e

prijaté na zasadnutí výboru PS Urbár Stankovany

dňa 23.5.2020

Uznesenie č. 1 k bodu 1

Výbor súhlasí s programom a menovaním zapisovateľky.

Uznesenie č. 2 k bodu 2

Uznesenia zo zasadnutia výboru zo dňa 28. 4. 2020 boli splnené.

Uznesenie č. 3 k bodu 3

Výbor berie na vedomie správu o ťažbových a pestevných prácach.

Uznesenie č. 4 k bodu 4

Výbor berie na vedomie diskusné príspevky, nové návrhy ,obsah ktorých je zaznamenaný v zápisnici.

V Stankovanoch 23. 5. 2020 Ján Karas

predseda PS Urbár Stankovany

Prílohy: prezenčná listina